title: A Bizottság határozata ( 2011. május 16. ) az ipari kibocsátásokról szóló 2010/75/EU irányelv 13. cikke értelmében az információcserével foglalkozó fórum létrehozásáról

text:
               17.5.2011

               HU

               Az Európai Unió Hivatalos Lapja

               C 146/3

         A BIZOTTSÁG HATÁROZATA
   (2011. május 16.)
   az ipari kibocsátásokról szóló 2010/75/EU irányelv 13. cikke értelmében az információcserével foglalkozó fórum létrehozásáról
   2011/C 146/03
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel az ipari kibocsátásokról (a környezetszennyezés integrált megelőzése és csökkentése) szóló 2010/75/EU irányelvre (átdolgozás) (1) (a továbbiakban: az irányelv), és különösen annak 13. cikke (3) bekezdésére,
   mivel:

               (1)

               az irányelv 13. cikkének (1) bekezdése előírja, hogy a Bizottság információcserét szervez a tagállamok, az érintett iparágak, a környezetvédelemmel foglalkozó nem kormányzati szervek, valamint a Bizottság részvételével.

               (2)

               A 13. cikk (3) bekezdése értelmében a Bizottság köteles létrehozni és rendszeresen összehívni a tagállamok, az érintett iparágak és a környezetvédelemmel foglalkozó nem kormányzati szervezetek képviselőiből álló fórumot, és ki kell kérnie a fórum véleményét a cikkben előírt információcsere gyakorlati vonatkozásaival kapcsolatban.

               (3)

               A 13. cikk (4) bekezdése értelmében a Bizottság köteles kikérni és nyilvánosan hozzáférhetővé tenni a fórumnak a BAT-referenciadokumentumok javasolt tartalmával kapcsolatos véleményét.

               (4)

               Mindezek miatt célszerű létrehozni a fórumot, valamint meghatározni feladatait és felépítését.

               (5)

               A fórumnak véleményt kell nyilvánítania az információcsere gyakorlati vonatkozásairól, valamint a BAT-referenciadokumentumok javasolt tartalmával kapcsolatban.

               (6)

               A fórumnak a tagállamok, az I. mellékletben említett tevékenységekkel foglalkozó iparágakat képviselő nemzetközi szervezetek és a környezetvédelemmel foglalkozó nem kormányzati szervezetek a tagjai.

               (7)

               A fórum tagjai számára meg kell határozni az információk nyilvánosságra hozatalára vonatkozó szabályokat.

               (8)

               A személyes adatok feldolgozását a személyes adatok közösségi intézmények és szervek által történő feldolgozása tekintetében az egyének védelméről, valamint az ilyen adatok szabad áramlásáról szóló, 2000. december 18-i 45/2001/EK európai parlamenti és tanácsi rendeletnek (2) megfelelően kell végezni.

         A KÖVETKEZŐKÉPPEN HATÁROZOTT:
   1. cikk
   Tárgy
   Az irányelv 13. cikke (3) bekezdésének megfelelően létrejön az információcserével foglalkozó fórum.
   2. cikk
   Feladat
   A Fórum feladata a következő:

               a)

               az irányelv 13. cikke (3) bekezdésének második albekezdésével összhangban véleményt nyilvánít az információcsere gyakorlati vonatkozásaival kapcsolatban;

               b)

               az irányelv 13. cikke (4) bekezdésével összhangban véleményt nyilvánít a BAT-referenciadokumentumok javasolt tartalmával kapcsolatban.

         3. cikk
   Konzultáció
   A Bizottság az irányelv 13. cikkében említett ügyek kapcsán és bármely, az irányelv 3. cikkének 10. pontjában meghatározott elérhető legjobb technikákkal kapcsolatos kérdésben konzultálhat a fórummal.
   4. cikk
   Tagság, a tagok kinevezése
   (1)   A fórum tagságának a tagállamokból, az I. mellékletben említett tevékenységekkel foglalkozó iparágakat képviselő nemzetközi szervezetekből és a környezetvédelemmel foglalkozó nem kormányzati szervezetekből kell állnia. E szervezeteknek megfelelő európai képviseletet kell biztosítaniuk.
   (2)   Az ipari kibocsátásokat szabályozó jog értelmében az elérhető legjobb technikákkal kapcsolatos információk megosztására szolgáló bizottsági szakértői csoport (E00466) tagjai automatikusan tagságot nyernek a fórumban.
   (3)   A tagállamoktól eltérő új tagokat a Környezetvédelmi Főigazgatóság főigazgatója nevezi ki.
   (4)   A csoport tevékenységéhez hatékonyan hozzájárulni már nem képes, illetve a tagságról lemondó, valamint vagy a Szerződés 339. cikkében foglalt feltételeknek meg nem felelő tag helyére új tag nevezhető ki.
   (5)   A tagszervezetek neveit közzé kell tenni a szakértői csoportok jegyzékében. A tagállamok képviselőinek neveit közzé lehet tenni a szakértői csoportok jegyzékében.
   (6)   A személyes adatok összegyűjtése, feldolgozása és közzététele a 45/2001/EK rendelettel összhangban történik.
   5. cikk
   Működés
   (1)   A fórum elnöki tisztét a Bizottság tölti be.
   (2)   A Bizottság egyetértésével a csoport alcsoportokat hozhat létre egyes konkrét kérdések meghatározott keretek között való tanulmányozására. Az ilyen alcsoportokat megbízatásuk teljesítésével azonnal fel kell oszlatni. Az alcsoportok elnöki tisztét is a Bizottság tölti be. Az alcsoportok elnöke a fórumnak számol be.
   (3)   Az EGT-országok képviselőinek a fórum üléseire történő meghívása az EGT jegyzőkönyvével összhangban történik.
   (4)   A csatlakozó országok képviselői a csatlakozási szerződés aláírásának időpontjától kapnak meghívást a fórum ülésére.
   (5)   Az elnök bevonhat a fórum vagy egy alcsoport munkájába eseti alapon olyan külső szakértőket, akik egy adott napirendi kérdésben különösen jártasak. Az elnök emellett megfigyelői státust adhat magánszemélyeknek, a szakértői csoportokra vonatkozó horizontális szabályok (3) 8. pontjának (3) bekezdése szerinti szervezeteknek és tagjelölt országoknak.
   (6)   A fórum tagjai és képviselőik, valamint a meghívott szakértők és megfigyelők eleget tesznek a szerződésekben és azok végrehajtási szabályaiban előírt szakmai titoktartási kötelezettségeknek, valamint az EU minősített információk védelmére a 2001/844/EK, ESZAK, Euratom bizottsági határozat (4) mellékletében meghatározott bizottsági biztonsági szabályoknak. E kötelezettségeik elmulasztása esetén a Bizottság minden szükséges intézkedést meghozhat.
   (7)   A fórum és az alcsoportok üléseinek helyszínei a Bizottság helyiségei. A titkársági feladatok ellátásáról a Bizottság gondoskodik.
   (8)   A fórum a szakértői csoportokra vonatkozó egységes eljárási szabályzat alapján tagjainak egyszerű szavazattöbbségével fogadja el saját eljárási szabályzatát.
   (9)   A Bizottság a szakértői csoportok nyilvántartásában vagy a nyilvántartásból elérhető, külön erre a célra létrehozott internetes oldalon közzéteszi a fórum tevékenységére vonatkozó lényeges információkat
   6. cikk
   A kiadások fedezése
   (1)   A fórum tevékenységeiben részt vevők nem részesülnek díjazásban szolgálataikért.
   (2)   A fórumban részt vevők utazási költségeit a Bizottság megtérítheti. A visszatérítés a hatályos bizottsági rendelkezéseknek megfelelően és az éves forrásfelosztási eljárás keretében megállapított, rendelkezésre álló előirányzatok erejéig történik.

      Kelt Brüsszelben, 2011. május 16-án.

            a Bizottság részéről

         Janez POTOČNIK

            a Bizottság tagja

      (1)  HL L 334., 2010.12.17., 17. o.

      (2)  HL L 8., 2001.1.12., 1. o.

      (3)  C(2010) 7649 végleges.

      (4)  A Bizottság 2001. november 29-i határozata eljárási szabályzatának módosításáról (HL L 317., 2001.12.3., 1. o.).


title: 2005/376/EK: 201. sz. Határozat (2004. december 15.) a Tanács 1408/71/EGK és az 574/71/EGK rendeleteinek alkalmazásához szükséges formanyomtatványokról (E 401–411) (Az EU-Svájc megállapodásra és az EGT-re vonatkozó szöveg)

text:
               23.5.2005

               HU

               Az Európai Unió Hivatalos Lapja

               L 129/1

         201. sz. HATÁROZAT

   (2004. december 15.)
   a Tanács 1408/71/EGK és az 574/71/EGK rendeleteinek alkalmazásához szükséges formanyomtatványokról (E 401–411)
   (Az EU-Svájc megállapodásra és az EGT-re vonatkozó szöveg)
   (2005/376/EK)
   AZ EURÓPAI KÖZÖSSÉGEK MIGRÁNS MUNKAVÁLLALÓK SZOCIÁLIS BIZTONSÁGÁVAL FOGLALKOZÓ IGAZGATÁSI BIZOTTSÁGA,
   tekintettel a szociális biztonsági rendszereknek a Közösségben mozgó munkavállalókra, önálló vállalkozókra és családtagjaikra történő alkalmazásáról szóló, 1971. június 14-i 1408/71/EGK tanácsi rendelet (1) 81. cikkének a) pontjára, melynek értelmében az Igazgatási Bizottság feladata az 1408/71/EGK rendeletből és a későbbi rendeletekből fakadó valamennyi igazgatási jellegű kérdés kezelése,
   tekintettel az 1408/71/EGK rendelet végrehajtására vonatkozó szabályok megállapításáról szóló, 1972. március 21-i 574/72/EGK tanácsi rendelet (2) 2. cikkének (1) bekezdésére, melynek értelmében az 1408/71/EGK és 574/72/EGK rendeletekben foglaltak alkalmazásához szükséges okmányok mintáit az Igazgatási Bizottság dolgozza ki,
   tekintettel az 1408/71/EGK rendelet 94. cikke (9) bekezdésének értelmezéséről szóló 1990. október 10-i 146. számú határozatra (3),
   tekintettel az 1408/71/EGK, valamint az 574/72/EGK tanácsi rendeletek alkalmazásához szükséges formanyomtatványokról szóló, 1994. július 6-i 155. számú határozatra (4),
   tekintettel az 1408/71/EGK, valamint az 574/72/EGK tanácsi rendeletek alkalmazásához szükséges formanyomtatványokról szóló, 1995. július 1-i 157. számú határozatra (5),
   mivel:

               (1)

               Az Európai Unió 2004. május 1-jén történt bővítése szükségessé teszi az E 400-as sorozat átdolgozását.

               (2)

               Az 1992. május 2-án megkötött, és az 1993. március 17-i Jegyzőkönyv által kiegészített Európai Gazdasági Térségről szóló megállapodás (az EGT-megállapodás) VI. melléklete rendelkezik az 1408/71/EGK és az 574/72/EGK rendeletek alkalmazásáról az Európai Gazdasági Térségben.

               (3)

               Az Európai Közösség és tagállamai, valamint a Svájci Államszövetség megállapodást kötött a személyek szabad áramlásáról (Svájci megállapodás), amely 1992. június 1-jén lépett hatályba. E megállapodás II. melléklete rendelkezik az 1408/71/EGK és az 574/72/EGK rendeletek alkalmazásáról az Európai Közösség és tagállamai, valamint a Svájci Államszövetség közötti kapcsolatok tekintetében.

               (4)

               Gyakorlati okokból az Európai Unióban, valamint az Európai Gazdasági Térség és a Svájci Megállapodás értelmében azonos formanyomtatványokat kell alkalmazni,

         A KÖVETKEZŐKÉPPEN HATÁROZOTT:

               1.

               A 155. számú határozat hatályát veszti. A 155. számú határozatban közölt E 401, E 402, E 403, E 404, E 405, E 406, E 407 és E 411-es formanyomtatványok helyébe az itt csatoltak lépnek.

               2.

               Eltörli a 146. számú határozatban közölt E 413 F formanyomtatványt.

               3.

               A 157. számú határozat hatályát veszti.

               4.

               A tagállamok illetékes hatóságai az érintett feleknek az itt közölt minták szerinti formanyomtatványokat elérhetővé teszik. Ezen formanyomtatványokat elérhetővé kell tenni a Közösség hivatalos nyelvein, és oly módon kell kialakítani őket, hogy a különböző verziók pontosan fedjék egymást, ami lehetővé teszi, hogy minden címzett (jogos igénylő, intézmény, munkáltató stb.) a maga nyelvén kinyomtatott formanyomtatványt kapja meg.

               5.

               Ezt a határozatot az Európai Unió Hivatalos Lapjában való kihirdetését követő hónap első napjától kell alkalmazni.

            az Igazgatási Bizottság elnöke

         C. J. VAN DEN BERG

      (1)  HL L 149., 1971.7.5., 2. o.

      (2)  HL L 74., 1972.3.27., 1. o. A legutóbb a 77/2005/EK bizottsági rendelettel (HL L 16., 2005.1.20., 3. o.) módosított rendelet.

      (3)  HL L 235., 1991.8.23., 9. o. A legutóbb a 167. számú határozattal (HL L 195., 1998.7.11., 35. o.) módosított határozat.

      (4)  HL L 209., 1995.9.5., 1. o.

      (5)  A 155. számú határozatot Ausztriára, Finnországra és Svédországra kiterjesztő, nem közzétett határozat.


title: 2009/522/EK: Az Európai Központi Bank határozata ( 2009. július 2. ) a fedezettkötvény-vásárlási program végrehajtásáról (EKB/2009/16)

text:
               4.7.2009

               HU

               Az Európai Unió Hivatalos Lapja

               L 175/18

      AZ EURÓPAI KÖZPONTI BANK HATÁROZATA

   (2009. július 2.)
   a fedezettkötvény-vásárlási program végrehajtásáról
   (EKB/2009/16)
   (2009/522/EK)
   AZ EURÓPAI KÖZPONTI BANK KORMÁNYZÓTANÁCSA,
   tekintettel az Európai Közösséget létrehozó szerződésre és különösen annak 105. cikke (2) bekezdésének első francia bekezdésére,
   tekintettel a Központi Bankok Európai Rendszere és az Európai Központi Bank Alapokmányára (a továbbiakban: a KBER Alapokmánya) és különösen annak 12.1. cikke második albekezdésére, a 3.1. cikk első francia bekezdésével és a 18.1. cikkével együttesen,
   mivel:

               (1)

               A KBER Alapokmányának 18.1. cikke alapján azon tagállamok nemzeti központi bankjai (a továbbiakban: NKB-k), amelyek bevezették az eurót és az Európai Központi Bank („EKB”) (a továbbiakban együtt: eurorendszer-beli központi bankok) műveleteket végezhetnek a pénzpiacon egyebek között forgalomképes eszközök végleges vétele és eladása révén.

               (2)

               A Kormányzótanács 2009. május 7-én, majd 2009. június 4-én döntött arról, hogy a jelenleg uralkodó rendkívüli piaci körülményekre figyelemmel egy programot (a továbbiakban: fedezettkötvény-vásárlási program vagy program) kell indítani, melynek keretében az NKB-k és kivételesen az EKB a részükre meghatározott arányban közvetlenül a szerződő felektől véglegesen megvásárolhatnak elfogadható fedezett kötvényeket. Az eurorendszer-beli központi bankok a fedezettkötvény-vásárlási programot fokozatosan kívánják végrehajtani, figyelembe véve a piaci körülményeket és az eurorendszer monetáris politikai igényeit. A vásárlások célja a következők támogatása: a) a pénzpiaci hozamok folyamatban lévő csökkenésének ösztönzése; b) a hitelintézetek és vállalkozások számára a finanszírozási feltételek könnyítése; c) a hitelintézeteknél az ügyfélhitelnyújtás fenntartásának és bővítésének szorgalmazása; valamint d) a piaci likviditás javítása a magánszektorban a hitelviszonyt megtestesítő értékpapírok fontos piaci szegmenseiben.

               (3)

               Az egységes monetáris politika részeként az elfogadható fedezett kötvényeknek az eurorendszer-beli központi bankok által a program keretében történő végleges megvásárlását egységes módon, e határozat feltételei szerint kell végrehajtani,

         A KÖVETKEZŐKÉPPEN HATÁROZOTT:
   1. cikk
   A fedezett kötvények végleges vásárlási programjának létrehozása és hatálya
   Az eurorendszer programot hozott létre, melynek értelmében az eurorendszer-beli központi bankok 60 milliárd EUR előirányzott nominális összegben elfogadható fedezett kötvényeket vásárolnak. Az eurorendszer-beli központi bankok a program keretében dönthetnek arról, hogy a jogosult szerződő felektől elfogadható fedezett kötvényeket vásárolnak az elsődleges és a másodlagos piacokon, az e határozatban szereplő elfogadhatósági kritériumoknak megfelelően. Az eurorendszer monetáris politikai eszközeiről és eljárásairól szóló, 2000. augusztus 31-i EKB/2000/7 iránymutatás (1) nem vonatkozik a fedezett kötvényeknek az eurorendszer-beli központi bankok által a program keretében történő végleges megvásárlására.
   2. cikk
   A fedezett kötvényekre vonatkozó elfogadhatósági kritériumok
   A program keretében végleges megvásárlásra elfogadhatóak azok a fedezett kötvények, a) amelyek elfogadhatóak az EKB/2000/7 iránymutatásban meghatározott monetáris politikai műveletekhez; b) euróban denomináltak; c) amelyeket az euroövezetben bejegyzett hitelintézetek vagy az euroövezetben bejegyzett és az alábbi (4) bekezdésben meghatározott feltételeknek megfelelő egyéb intézmények bocsátottak ki; és d) amelyeket az euroövezetben tartanak és számolnak el, feltéve, hogy megfelelnek a következő további feltételeknek:

               1.

               azok i. az ÁÉKBV-irányelv 22. cikkének (4) bekezdésében meghatározott kritériumoknak megfelelően kibocsátott fedezett kötvények (2) (a továbbiakban: „az ÁÉKBV-előírásoknak megfelelő fedezett kötvények”) vagy ii. olyan strukturált fedezett kötvények, amelyeket valamely eurorendszer-beli központi bank saját mérlegelési jogkörében az ÁÉKBV-előírásoknak megfelelő fedezett kötvényekhez hasonló biztosítékot nyújtónak tekint.

               2.

               Minden egyes fedezettkötvény-kibocsátás nagyságának főszabályként el kell érnie a minimum 500 millió EUR összegű teljes kibocsátási összeget. Különleges esetekben az eurorendszer-beli központi bank dönthet 500 millió EUR teljes kibocsátási összeget el nem érő fedezett kötvények végleges megvásárlásáról is, amennyiben a teljes kibocsátás összege legalább 100 millió EUR, mely esetben az eurorendszer-beli központi bank saját mérlegelési jogkörében dönti el, hogy sajátos piaci körülmények vagy kockázatkezelési megfontolások indokolják az ilyen vásárlást.

               3.

               A fedezettkötvény-kibocsátásnak főszabályként legalább a vezető minősítő intézetek egyike által odaítélt „AA” vagy azzal egyenértékű minősítéssel kell rendelkeznie.

               4.

               Amennyiben a fedezett kötvény kibocsátója az euroövezetben bejegyzett (hitelintézetnek nem minősülő) intézmény, a következő kritériumok alkalmazandók: i. az ilyen intézmény csak fedezett kötvényeket bocsát ki, és ii. a fedezett kötvényekre valamely euroövezetben bejegyzett hitelintézet az adott eurorendszer-beli központi bank számára elfogadható módon garanciát vállal, vagy azok olyan, hasonló jellegű biztosítékkal rendelkeznek, amely megfelel az adott eurorendszer-beli központi bank által támasztott követelményeknek.

               5.

               A fedezett kötvények kibocsátásának a valamely euroövezeti tagállamban a fedezett kötvények kibocsátására vonatkozó jogszabályok szerint kell történnie. Strukturált fedezett kötvények esetében valamely euroövezeti tagállam jogának kell vonatkoznia a fedezett kötvények dokumentációjára.

         3. cikk
   Jogosult szerződő felek
   A fedezettkötvény-vásárlási programban a következők jogosult szerződő felek: a) az eurorendszer EKB/2000/7 iránymutatás I. mellékletének 2.1. szakaszában meghatározott monetáris politikai műveleteiben részt vevő belföldi szerződő felek; és b) az euroövezetben (bejegyzés vagy fióktelep révén) letelepedett minden más szerződő fél, amelyet valamely eurorendszer-beli központi bank az euróban denominált portfolióinak befektetéséhez igénybe vesz.
   4. cikk
   Záró rendelkezések
   (1)   Ez a határozat az EKB honlapján történő közzétételét követő napon lép hatályba.
   (2)   Ezt a határozatot 2010. június 30-ig kell alkalmazni.

      Kelt Luxembourgban, 2009. július 2-án.

            az EKB elnöke

         Jean-Claude TRICHET

      (1)  HL L 310., 2000.12.11., 1. o.

      (2)  A Tanács 1985. december 20-i 85/611/EGK irányelve az átruházható értékpapírokkal foglalkozó kollektív befektetési vállalkozásokra (ÁÉKBV) vonatkozó törvényi, rendeleti és közigazgatási rendelkezések összehangolásáról (HL L 375., 1985.12.31., 3. o.)


title: 2012/491/EU: A Tanács határozata ( 2012. július 23. ) az Európai Unió által az AKCS–EU Nagykövetek Bizottságában a 10. Európai Fejlesztési Alap nem allokált forrásai egy részének az AKCS-n belüli együttműködés céljára történő átcsoportosításával kapcsolatban képviselendő álláspontról

text:
               31.8.2012

               HU

               Az Európai Unió Hivatalos Lapja

               L 234/1

         A TANÁCS HATÁROZATA
   (2012. július 23.)
   az Európai Unió által az AKCS–EU Nagykövetek Bizottságában a 10. Európai Fejlesztési Alap nem allokált forrásai egy részének az AKCS-n belüli együttműködés céljára történő átcsoportosításával kapcsolatban képviselendő álláspontról
   (2012/491/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 209. cikke (2) bekezdésére, összefüggésben 218. cikkének (9) bekezdésével,
   tekintettel a tagállamok kormányainak a Tanács keretében ülésező képviselői között az AKCS–EK partnerségi megállapodás végrehajtása során hozandó intézkedésekről és követendő eljárásokról szóló belső megállapodásra (1) és különösen annak 1. cikkére,
   tekintettel az Európai Bizottság javaslatára,
   mivel:

               (1)

               Az egyrészről az afrikai, karibi és csendes-óceáni államok, másrészről az Európai Közösség és tagállamai között 2000. június 23-án Cotonouban aláírt (2) partnerségi megállapodást első alkalommal 2005. június 25-én Luxembourgban (3) módosították és második alkalommal 2010. június 22-én Ouagadougouban (4) módosították (a továbbiakban: az AKCS–EU partnerségi megállapodás). A második módosítást 2010. október 31-től kezdve ideiglenesen alkalmazzák.

               (2)

               Az AKCS–EU partnerségi megállapodás 15. cikke felhatalmazza az AKCS–EU Miniszterek Tanácsát, hogy az AKCS–EU partnerségi megállapodással összhangban határozatokat hozzon.

               (3)

               Az AKCS–EU partnerségi megállapodás Ib. melléklete 6. pontjának megfelelően az AKCS–EU Miniszterek Tanácsának nevében eljáró Nagykövetek Bizottsága az említett melléklet 2. pontjában meghatározott allokációkon belül újra feloszthatja a forrásokat a valamely allokációhoz kapcsolódó programozási igények teljesítése céljából.

               (4)

               A 10. Európai Fejlesztési Alap (EFA) keretén belül az AKCS-n belüli együttműködés cáljára rendelkezésre álló források egyenlege nem elegendő a félidős értékeléséből eredő programozási igények teljesítéséhez. A 10. EFA nem allokált forrásaiból 195 millió EUR átcsoportosítása szükséges az AKCS-n belüli együttműködés céljára, hogy finanszírozni lehessen mind az Unió, mind az AKCS-országok meglévő prioritásain alapuló fellépéseket, ideértve az afrikai békefenntartási mechanizmus keretének 100 millió EUR összegű feltöltését.

               (5)

               Az Uniónak indokolt ezért az AKCS–EU Nagykövetek Bizottságában a 10. EFA nem allokált forrásai egy részének az AKCS-n belüli együttműködés céljára szánt előirányzat javára történő átcsoportosításával kapcsolatban képviselendő álláspontot meghatároznia,

         ELFOGADTA EZT A HATÁROZATOT:
   1. cikk
   Az Európai Unió által az AKCS–EU Nagykövetek Bizottságában a 10. Európai Fejlesztési Alap nem allokált forrásai egy részének az AKCS-n belüli együttműködés céljára történő átcsoportosításával kapcsolatban képviselendő álláspontja az AKCS–EU Nagykövetek Bizottságának az e határozathoz csatolt határozattervezetén alapul.
   A határozattervezet formális és kisebb módosítását el lehet fogadni e határozat módosítása nélkül.
   2. cikk
   Az Afrikán belüli biztonsági kihívások kezelésére az Afrikai Unió és a regionális szervezetek által tett erőfeszítések támogatása érdekében a 195 millió EUR összegű pénzügyi újrafelosztásból 100 millió EUR-t az afrikai békefenntartási mechanizmusra kell elkülöníteni.
   3. cikk
   Ez a határozat az elfogadásának napján lép hatályba.

      Kelt Brüsszelben, 2012. július 23-án.

            a Tanács részéről

            az elnök

         C. ASHTON

      (1)  HL L 317., 2000.12.15., 376. o.

      (2)  HL L 317., 2000.12.15., 3. o.

      (3)  Megállapodás a Cotonouban 2000. június 23-án, egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között aláírt partnerségi megállapodás módosításáról (HL L 209., 2005.8.11., 27. o.).

      (4)  Megállapodás a Cotonouban 2000. június 23-án, egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között aláírt és Luxembourgban 2005. június 25-én első alkalommal módosított partnerségi megállapodás második alkalommal történő módosításáról (HL L 287., 2010.11.4., 3. o.).

      TERVEZET
      AZ AKCS–EU NAGYKÖVETEK BIZOTTSÁGÁNAK …/2012 HATÁROZATA
      (…)
      a 10. Európai Fejlesztési Alap nem allokált forrásai egy részének az AKCS-n belüli együttműködés céljára történő átcsoportosításáról
      AZ AKCS–EU NAGYKÖVETEK BIZOTTSÁGA,
      tekintettel az egyrészről az afrikai, karibi és csendes-óceáni államok, másrészről az Európai Közösség és tagállamai között 2000. június 23-án Cotonouban aláírt (1), első alkalommal 2005. június 25-én Luxembourgban (2) és második alkalommal 2010. június 22-én Ouagadougouban módosított (3) partnerségi megállapodásra (a továbbiakban: az AKCS–EU partnerségi megállapodás) és különösen annak Ib. melléklete 6. pontjára,
      mivel:

                  (1)

                  A 10. Európai Fejlesztési Alap (EFA) AKCS-n belüli fennmaradó forrásai nem elegendőek a 10. EFA AKCS-n belüli félidős értékeléséből eredő programozási igények teljesítéséhez.

                  (2)

                  Annak érdekében, hogy továbbra is gyors és hatékony választ nyújtsanak az Afrikában zajló erőszakos válsághelyzetekre, szükséges az afrikai békefenntartási mechanizmus keretének feltöltése.

                  (3)

                  Az EU és az AKCS-csoport prioritásainak finanszírozása érdekében a szükséges összeget indokolt átcsoportosítani a 10. EFA nem allokált forrásaiból az AKCS-n belüli együttműködés céljára szánt keretbe.

                  (4)

                  Helyénvaló, hogy az AKCS–EU Nagykövetek Bizottsága késedelem nélkül elfogadja ezt a határozatot,

            ELFOGADTA EZT A HATÁROZATOT:
      1. cikk
      Az AKCS-n belüli együttműködés
      Az AKCS–EU partnerségi megállapodás 11., 28., 29. és 30. cikkében megállapított célkitűzéseknek megfelelően a 10. EFA nem allokált forrásaiból 195 millió EUR-t át kell csoportosítani az AKCS-n belüli együttműködés céljára szánt keretbe.
      2. cikk
      Finanszírozási kérelem
      Az AKCS–EU partnerségi megállapodás IV. melléklete 12b. cikke a) pontjának megfelelően az AKCS–EU Nagykövetek Bizottsága felkéri a Bizottságot, hogy finanszírozza az Unió, illetve az AKCS-csoport államai által javasolt tevékenységeket, és nevezetesen arra, hogy nyújtson összesen 100 millió EUR összegű kiegészítő finanszírozást az afrikai békefenntartási mechanizmus javára az Afrikán belüli biztonsági kihívások kezelésére az Afrikai Unió és a regionális szervezetek által tett erőfeszítések támogatása érdekében.
      Ez a határozat az elfogadásának napján lép hatályba.

         Kelt …

               az AKCS–EU Nagykövetek Bizottsága részéről

               az elnök

         (1)  HL L 317., 2000.12.15., 3. o.

         (2)  Megállapodás a Cotonouban 2000. június 23-án, egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között aláírt partnerségi megállapodás módosításáról (HL L 209., 2005.8.11., 27. o.).

         (3)  Megállapodás a Cotonouban 2000. június 23-án, egyrészről az afrikai, karibi és csendes-óceáni államok csoportjának tagjai, másrészről az Európai Közösség és tagállamai között aláírt és Luxembourgban 2005. június 25-én első alkalommal módosított partnerségi megállapodás második alkalommal történő módosításáról (HL L 287., 2010.11.4., 3. o.).


title: A Bizottság (EU) 2017/1215 határozata (2017. június 23.) az ipari és intézményi felhasználásra szánt gépi mosogatószerek uniós ökocímkéjének odaítélésére vonatkozó kritériumok megállapításáról (az értesítés a C(2017) 4228. számú dokumentummal történt) (EGT-vonatkozású szöveg. )

text:
                  12.7.2017

                  HU

                  Az Európai Unió Hivatalos Lapja

                  L 180/16

            A BIZOTTSÁG (EU) 2017/1215 HATÁROZATA
      (2017. június 23.)
      az ipari és intézményi felhasználásra szánt gépi mosogatószerek uniós ökocímkéjének odaítélésére vonatkozó kritériumok megállapításáról

            (az értesítés a C(2017) 4228. számú dokumentummal történt)

      (EGT-vonatkozású szöveg)
      AZ EURÓPAI BIZOTTSÁG,
      tekintettel az Európai Unió működéséről szóló szerződésre,
      tekintettel az uniós ökocímkéről szóló, 2009. november 25-i 66/2010/EK európai parlamenti és tanácsi rendeletre (1) és különösen annak 8. cikke (2) bekezdésére,
      az Európai Unió ökocímkézésért felelős bizottságával folytatott konzultációt követően,
      mivel:

                  (1)

                  A 66/2010/EK rendelet értelmében uniós ökocímkét olyan termékek kaphatnak, amelyek teljes életciklusukat tekintve csak kismértékben károsítják a környezetet.

                  (2)

                  A 66/2010/EK rendelet úgy rendelkezik, hogy az uniós ökocímke odaítélésének konkrét kritériumait termékcsoportonként kell megállapítani.

                  (3)

                  A 2012/720/EU bizottsági határozat (2) megállapítja az ipari és intézményi felhasználásra szánt gépi mosogatószerek vonatkozásában a 2016. november 14-ig hatályos ökológiai kritériumokat, valamint a kapcsolódó értékelési és ellenőrzési követelményeket.

                  (4)

                  Annak érdekében, hogy az ökológiai kritériumok jobban tükrözzék a legújabb piaci fejleményeket, valamint figyelembe vegyék az elfogadásuk óta eltelt időszakban végbement innovációt, a szóban forgó termékcsoportra vonatkozóan indokolt felülvizsgált ökológiai kritériumokat megállapítani.

                  (5)

                  A termékcsoport innovációs ciklusára tekintettel a felülvizsgált kritériumoknak, valamint a kapcsolódó értékelési és ellenőrzési követelményeknek az e határozatról szóló értesítés dátumától számítva hat évig célszerű érvényben maradniuk. Az említett kritériumok célja azon termékek támogatása, amelyek nem gyakorolnak számottevő hatást a vízi ökoszisztémákra, csak korlátozott mennyiségű veszélyes anyagot tartalmaznak, az ajánlott hőmérsékleteken hatékonyak, és a csomagolás mennyiségének csökkentésével a lehető legkisebbre csökkentik a hulladéktermelést.

                  (6)

                  A jogbiztonság érdekében a 2012/720/EU határozatot hatályon kívül kell helyezni.

                  (7)

                  Annak érdekében, hogy a gyártóknak elegendő idő álljon rendelkezésükre a módosított kritériumoknak és követelményeknek megfelelő termékváltoztatások végrehajtására, átmeneti időszakot kell biztosítani azon gyártók számára, akiknek termékei a 2012/720/EU határozatban előírt kritériumok alapján már megkapták az ipari és intézményi felhasználásra szánt gépi mosogatószerekre vonatkozó uniós ökocímkét.

                  (8)

                  Az e határozatban előírt intézkedések összhangban vannak a 66/2010/EK rendelet 16. cikkével létrehozott bizottság véleményével,

            ELFOGADTA EZT A HATÁROZATOT:
      1. cikk
      A „ipari és intézményi felhasználásra szánt gépi mosogatószerek” termékcsoport azokat a 648/2004/EK európai parlamenti és tanácsi rendelet (3) hatálya alá tartozó gépi mosogatószereket, öblítőszereket és előáztatószereket foglalja magában, amelyeket szakosodott személyzet által professzionális mosogatógépekben való felhasználásra szánnak és forgalmaznak.
      Ez a termékcsoport magában foglal olyan, több összetevőből álló rendszereket is, amelyekben több összetevő alkot egy teljes mosogatószert. A több összetevőből álló rendszereket, amelyek több terméket, például előáztató- és öblítőszereket is magukban foglalhatnak, egészben kell vizsgálni.
      Ez a termékcsoport nem foglalja magában a háztartási mosogatógépekhez való mosogatószereket, valamint az orvostechnikai eszközök tisztítására szánt és a különleges élelmiszeripari gépekhez készült mosogatószereket.
      A nem automata adagolású spray-k szintén nem tartoznak ebbe a termékcsoportba.
      2. cikk
      E határozat alkalmazásában:
      1.   „alapanyagok”: szándékosan hozzáadott anyagok, melléktermékek és a nyersanyagokból származó szennyeződések a késztermék összetételében [beleértve (adott esetben) a vízben oldódó fóliát];
      2.   „elsődleges csomagolás”:

                  a)

                  egyedi adagok esetében, amelyek használat előtt eltávolítandó egyedi csomagolásban vannak, az egyedi adag egyedi csomagolása, valamint az értékesítés helyén a végfelhasználó vagy a fogyasztó számára a legkisebb értékesítési egységet képező csomagolás, beleértve adott esetben a címkét;

                  b)

                  minden más termékfajta esetében az értékesítés helyén a végfelhasználó vagy a fogyasztó számára a legkisebb értékesítési egységet képező csomagolás, beleértve adott esetben a címkét;

            3.   „mikroműanyag”: 5 mm-nél kisebb méretű, oldhatatlan, makromolekuláris műanyagból álló részecskék, amelyek a következő folyamatok egyikével jöttek létre:

                  a)

                  monomereket vagy egyéb kiindulási anyagokat felhasználó polimerizációs folyamat, például poliaddíció vagy polikondenzáció, vagy hasonló folyamat;

                  b)

                  természetes vagy szintetikus makromolekulák kémiai átalakítása;

                  c)

                  mikrobiális fermentáció;

            4.   „nanoanyag”: olyan természetes anyag, illetve szándékolatlanul vagy szándékosan előállított anyag, amely nem kötött állapotban, aggregátum formájában vagy agglomerátum formájában olyan részecskéket tartalmaz, amelyeknek legalább egy külső mérete a részecskéknek a darabszám szerinti méreteloszlás alapján vett legalább 50 %-a esetében az 1 nm-től 100 nm-ig terjedő mérettartományba esik (4).
      3. cikk
      Egy gépi mosogatószer abban az esetben látható el a 66/2010/EK rendelet szerinti uniós ökocímkével, ha az e határozat 1. cikkében meghatározott „ipari és intézményi felhasználásra szánt gépi mosogatószerek” termékcsoportba tartozik, és megfelel a mellékletben megállapított kritériumoknak és kapcsolódó értékelési és ellenőrzési követelményeknek.
      4. cikk
      Az „ipari és intézményi felhasználásra szánt gépi mosogatószerek” termékcsoportra vonatkozó kritériumok, valamint a kapcsolódó értékelési és ellenőrzési követelmények az e határozatról szóló értesítés dátumától számítva hat évig érvényesek.
      5. cikk
      Az „ipari és intézményi felhasználásra szánt gépi mosogatószerek” termékcsoporthoz adminisztratív célból rendelt kódszám: „038”.
      6. cikk
      A 2012/720/EU határozat hatályát veszti.
      7. cikk
      (1)   A 6. cikkben foglaltaktól eltérve az „ipari és intézményi felhasználásra szánt gépi mosogatószerek” termékcsoportba tartozó termékekre vonatkozóan az e határozatról szóló értesítés dátuma előtt benyújtott uniós ökocímke-kérelmeket a 2012/720/EU határozatban megállapított feltételek szerint kell elbírálni.
      (2)   Az „ipari és intézményi felhasználásra szánt gépi mosogatószerek” termékcsoportba tartozó termékekre vonatkozóan az e határozatról szóló értesítés dátumától számított két hónapon belül benyújtott uniós ökocímke-kérelmek alapulhatnak akár a 2012/720/EU határozatban, akár az e határozatban megállapított kritériumokon. Ezeket a kérelmeket az azok alapjául szolgáló kritériumok szerint kell elbírálni.
      (3)   A 2012/720/EU határozatban megállapított kritériumok alapján odaítélt uniós ökocímkék az e határozatról szóló értesítés dátumától számítva 12 hónapig használhatóak.
      8. cikk
      Ennek a határozatnak a tagállamok a címzettjei.

         Kelt Brüsszelben, 2017. június 23-án.

               a Bizottság részéről

            Karmenu VELLA

               a Bizottság tagja

         (1)  HL L 27., 2010.1.30., 1. o.

         (2)  A Bizottság 2012/720/EU határozata (2012. november 14.) az automata mosogatógépekhez való, ipari és intézményi felhasználásra szánt mosogatószerek uniós ökocímkéjének odaítélésére vonatkozó ökológiai kritériumok megállapításáról (HL L 326., 2012.11.24., 25. o.).

         (3)  Az Európai Parlament és a Tanács 648/2004/EK rendelete (2004. március 31.) a mosó- és tisztítószerekről (HL L 104., 2004.4.8., 1. o.).

         (4)  A Bizottság 2011/696/EU ajánlása (2011. október 18.) a nanoanyag fogalmának meghatározásáról (HL L 275., 2011.10.20., 38. o.).

         MELLÉKLET

            KERETRENDSZER

            AZ UNIÓS ÖKOCÍMKE ODAÍTÉLÉSÉNEK KRITÉRIUMAI

            Az uniós ökocímke ipari és intézményi felhasználásra szánt gépi mosogatószerek részére történő odaítélésére vonatkozó kritériumok

         KRITÉRIUMOK

                     1.

                     Vízi szervezetekre gyakorolt mérgező hatás

                     2.

                     Biológiai lebonthatóság

                     3.

                     A pálmaolaj, pálmamagbélolaj és származékaik fenntartható gazdálkodásból való beszerzése

                     4.

                     Kizárt és korlátozás hatálya alá eső anyagok

                     5.

                     Csomagolás

                     6.

                     Használatra való alkalmasság

                     7.

                     Automatikus adagolórendszerek

                     8.

                     A felhasználók tájékoztatása

                     9.

                     Az uniós ökocímkén feltüntetett információk

               ÉRTÉKELÉS ÉS ELLENŐRZÉS
         a)   Követelmények

         A konkrét értékelési és ellenőrzési követelmények kritériumonként vannak megadva.
         Amennyiben a kérelmezőnek a kritériumoknak való megfelelés igazolására nyilatkozatokat, dokumentációkat, elemzéseket, vizsgálati jegyzőkönyveket vagy egyéb bizonyítékot kell az illetékes testületekhez benyújtania, azok származhatnak a kérelmezőtől és/vagy adott esetben annak beszállítójától (beszállítóitól).
         Az illetékes testületeknek előnyben kell részesíteniük a vizsgáló- és kalibrálólaboratóriumokra vonatkozó harmonizált szabvány szerint akkreditált szervezetek által kiállított tanúsítványokat és a termékek, folyamatok és szolgáltatások tanúsítását végző szervezetekre vonatkozó harmonizált szabvány szerint akkreditált szervezetek által végzett ellenőrzéseket. Az akkreditálást a 765/2008/EK európai parlamenti és tanácsi rendeletnek (1) megfelelően kell elvégezni.
         Adott esetben az egyes kritériumoknál feltüntetett vizsgálati módszerektől eltérő módszerek is használhatók, ha azok egyenértékűségét a kérelmet elbíráló illetékes testület elfogadja.
         Az illetékes testületek adott esetben a fentieket igazoló dokumentációt kérhetnek, független ellenőrzéseket végezhetnek, illetve helyszíni látogatásokat tehetnek.
         Az uniós ökocímke odaítélésének előfeltétele, hogy a termék megfeleljen azon ország(ok) valamennyi vonatkozó jogi követelményének, amely(ek)ben a terméket forgalmazni kívánják. A kérelmezőnek nyilatkozatot kell tennie arról, hogy a termék megfelel ennek a követelménynek.
         A „mosó- és tisztítószer-összetevők adatbázisa” (DID-jegyzék), amely az uniós ökocímke weboldalán elérhető, a mosószerekben és kozmetikai készítményekben leggyakrabban használt alapanyagokat sorolja fel. Ez a jegyzék szolgál alapul a kritikus hígítási térfogat (KHT) értékének kiszámításához és az alapanyagok biológiai lebonthatóságának értékeléséhez. A DID-jegyzékben nem szereplő anyagok tekintetében a DID-jegyzék útmutatást ad a vonatkozó adatok kiszámításához vagy extrapolálásához.
         Az illetékes testülethez be kell nyújtani az összes felhasznált alapanyag jegyzékét, minden alapanyagnál feltüntetve annak kereskedelmi nevét (ha van), kémiai nevét, CAS-számát, DID-jegyzékbeli számát, az alapanyagból felhasznált mennyiséget, valamint a funkcióját és formáját a késztermék összetételében (ideértve a vízben oldódó fóliát is, ha használtak ilyet).
         A tartósítószereket és színezőanyagokat a koncentrációjuktól függetlenül fel kell tüntetni. Az egyéb felhasznált anyagokat akkor kell feltüntetni, ha koncentrációjuk a termékben legalább 0,010 %(m/m).
         A jegyzékben minden, nanoanyag formájában jelen lévő alapanyagot egyértelműen meg kell jelölni a mellette zárójelben lévő „nano” szóval.
         A jegyzékben szereplő minden egyes felhasznált anyag biztonsági adatlapját rendelkezésre kell bocsátani az 1907/2006/EK európai parlamenti és tanácsi rendeletnek (2) megfelelően. Amennyiben egy anyag biztonsági adatlapja azért nem áll rendelkezésre, mert az egy keverék része, a kérelmezőnek a keverék adatlapját kell benyújtania.
         b)   Méréshatárok

         Az ökológiai kritériumoknak való megfelelés az 1. táblázatban felsorolt összes alapanyag esetében követelmény.

            1. táblázat

            Az ipari és intézményi felhasználásra szánt gépi mosogatószerek alapanyagaira vonatkozó határértékek kritériumonként (tömegszázalékban)

                     Kritérium megnevezése

                     Felületaktív anyagok

                     Tartósítószerek

                     Színezőanyagok

                     Egyéb (pl. enzimek)

                     Vízi szervezetekre gyakorolt mérgező hatás

                     ≥ 0,010

                     nincs határérték (*1)

                     nincs határérték (*1)

                     ≥ 0,010

                     Biológiai lebonthatóság

                     Felületaktív anyagok

                     ≥ 0,010

                     N/A

                     N/A

                     N/A

                     Biotermék

                     ≥ 0,010

                     nincs határérték (*1)

                     nincs határérték (*1)

                     ≥ 0,010

                     A pálmaolaj fenntartható gazdálkodásból való beszerzése

                     ≥ 0,010

                     N/A

                     N/A

                     ≥ 0,010

                     Tilalom vagy korlátozás hatálya alá eső anyagok

                     Kizárt és korlátozás hatálya alá eső meghatározott anyagok

                     nincs határérték (*1)

                     nincs határérték (*1)

                     nincs határérték (*1)

                     nincs határérték (*1)

                     Veszélyes anyagok

                     ≥ 0,010

                     ≥ 0,010

                     ≥ 0,010

                     ≥ 0,010

                     Különös aggodalomra okot adó anyagok (SVHC-k)

                     nincs határérték (*1)

                     nincs határérték (*1)

                     nincs határérték (*1)

                     nincs határérték (*1)

                     Tartósítószerek

                     N/A

                     nincs határérték (*1)

                     N/A

                     N/A

                     Színezőanyagok

                     N/A

                     N/A

                     nincs határérték (*1)

                     N/A

                     Enzimek

                     N/A

                     N/A

                     N/A

                     nincs határérték (*1)

               REFERENCIAADAG
         Az ökocímke-kritériumoknak való megfelelés dokumentálása céljából végzett számításokhoz és a tisztító hatás vizsgálatához a következő adagokat kell referenciaadagoknak tekinteni:
         A gyártó által egy-egy liter, három különböző vízkeménységi szinthez (lágy, közepes, kemény) való mosogatószer-oldat elkészítéséhez ajánlott legnagyobb adag (g/1 l mosogatószer-oldat vagy ml/1 l mosogatószer-oldat alakban megadva).

            Értékelés és ellenőrzés: a kérelmezőnek be kell nyújtania az adagolási utasításokat tartalmazó termékcímkét vagy felhasználói útmutatót.

            1. kritérium – Vízi szervezetekre gyakorolt mérgező hatás

         A termék kritikus hígítási térfogata (KHTkrónikus) nem haladhatja meg a referenciaadagra vonatkozó következő határértékeket.

                     Vízkeménység
                     Terméktípus

                     Lágy
                     (< 1,5 mmol CaCO3/l)
                     (l/1 l mosogatószer-oldat)

                     Közepes
                     (1,5–2,5 mmol CaCO3/l)
                     (l/1 l mosogatószer-oldat)

                     Kemény
                     (> 2,5 mmol CaCO3/l)
                     (l/1 l mosogatószer-oldat)

                     Előáztatószerek

                     2 000

                     2 000

                     2 000

                     Gépi mosogatószerek

                     3 000

                     5 000

                     7 000

                     Többkomponensű rendszerek

                     3 000

                     4 000

                     5 000

                     Öblítőszerek

                     3 000

                     3 000

                     3 000

            Értékelés és ellenőrzés: a kérelmezőnek be kell nyújtania a termék KHTkrónikus értékéhez kapcsolódó számítást. A KHTkrónikus értékének kiszámításához táblázatkezelő munkalap tölthető le az uniós ökocímke weboldaláról.
         A KHTkrónikus értékét a termék minden egyes i alapanyagára vonatkozóan a következő egyenlet segítségével kell kiszámítani:

         ahol:

                     adag(i)

                     :

                     az i anyag tömege (g) a referenciaadagban;

                     LT(i)

                     :

                     az i anyag lebonthatósági tényezője;

                     TTkrónikus(i)

                     :

                     az i anyag krónikus toxicitási tényezője.

               Az LT(i) és a TTkrónikus(i) értékének meg kell egyeznie a DID-jegyzék A. részének legutóbb módosított változatában megadott értékkel. Ha egy alapanyag nem szerepel az A. részben, a kérelmezőnek az említett jegyzék B. részében leírt módszert követve kell megbecsülnie az értékeket, és mellékelnie kell a kapcsolódó dokumentációt.

            2. kritérium – Biológiai lebonthatóság

         a)   A felületaktív anyagok biológiai lebonthatósága

         Az összes felületaktív anyagnak (aerob körülmények között) könnyen lebomlónak kell lennie.
         Minden olyan felületaktív anyagnak, amely az 1272/2008/EK európai parlamenti és tanácsi rendeletnek (3) megfelelő besorolása szerint veszélyes a vízi környezetre – akut, 1. kategória (H400) vagy krónikus, 3. kategória (H412) – anaerob körülmények között is biológiailag lebonthatónak kell lennie.
         b)   A szerves vegyületek biológiai lebonthatósága

         A termék aerob úton biológiailag nem lebontható (biológiailag nehezen lebontható, aNBO) vagy anaerob úton biológiailag nem lebontható (anNBO) szervesanyag-tartalma a referenciaadagban nem haladhatja meg a következő határértékeket:

                        aNBO (g/1 l mosogatószer-oldat)

                                 Vízkeménység
                                 Terméktípus

                                 Lágy
                                 < 1,5 mmol CaCO3/l

                                 Közepes
                                 1,5–2,5 mmol CaCO3/l

                                 Kemény
                                 > 2,5 mmol CaCO3/l

                                 Előáztatószerek

                                 0,40

                                 0,40

                                 0,40

                                 Mosogatószerek/Többkomponensű rendszer

                                 0,40

                                 0,40

                                 0,40

                                 Öblítőszerek

                                 0,04

                                 0,04

                                 0,04

                        anNBO (g/1 l mosogatószer-oldat)

                                 Vízkeménység
                                 Terméktípus

                                 Lágy
                                 < 1,5 mmol CaCO3/l

                                 Közepes
                                 1,5–2,5 mmol CaCO3/l

                                 Kemény
                                 > 2,5 mmol CaCO3/l

                                 Előáztatószerek

                                 0,40

                                 0,40

                                 0,40

                                 Mosogatószerek/Többkomponensű rendszer

                                 0,60

                                 1,00

                                 1,00

                                 Öblítőszerek

                                 0,04

                                 0,04

                                 0,04

            Értékelés és ellenőrzés: a kérelmezőnek dokumentumokkal kell igazolnia a felületaktív anyagok biológiai lebonthatóságát, valamint a termékre vonatkozó aNBO- és anNBO-számításokat. Az aNBO- és az anNBO-értékek kiszámításához táblázatkezelő munkalap tölthető le az uniós ökocímke weboldaláról.
         Mind a felületaktív anyagok lebonthatósága, mind a szerves vegyületek aNBO és anNBO értékei esetében a DID-jegyzék legfrissebb változatára kell hivatkozni.
         A DID-jegyzék A. részében nem szereplő alapanyagok esetében az említett jegyzék B. részében ismertetettek szerint, a szakirodalomból vagy egyéb forrásokból származó megfelelő információk vagy hiteles vizsgálati eredmények benyújtásával kell igazolni az aerob vagy anaerob biológiai lebonthatóságot.
         A lebonthatóságra vonatkozó, fent leírt dokumentáció hiányában felületaktív anyagnak nem számító alapanyag esetében akkor lehet eltekinteni az anaerob lebonthatóságra vonatkozó követelmények teljesítésétől, ha az alábbi három lehetőség egyike teljesül:

                     1.

                     az anyag könnyen lebomlik és adszorpciója alacsony szintű (A < 25 %);

                     2.

                     az anyag könnyen lebomlik és deszorpciója magas szintű (D > 75 %);

                     3.

                     az anyag könnyen lebomlik és nem bioakkumulatív (4).

               Az adszorpciós/deszorpciós szint vizsgálatát az OECD 106. iránymutatása szerint kell elvégezni.

            3. kritérium – A pálmaolaj, pálmamagbélolaj és származékaik fenntartható gazdálkodásból való beszerzése

         A termékekben felhasznált, pálmaolajból és pálmamagbélolajból származó alapanyagokat olyan ültetvényekről kell beszerezni, amelyek kielégítik egy olyan, fenntartható termelést tanúsító rendszer követelményeit, amely egy több érdekelt felet tömörítő, széles körű tagsággal rendelkező szervezeten alapul, amelyben nem kormányzati szervezetek, az ipar és a kormány is képviseltetik magukat, illetve amelyik figyelembe veszi a többek között a talajra, a biológiai sokféleségre, a szerves szénkészletekre és a természeti erőforrások megőrzésére gyakorolt környezeti hatásokat.

            Értékelés és ellenőrzés: a kérelmezőnek harmadik fél által kiállított tanúsítványok és felügyeleti lánc révén kell igazolnia, hogy az alapanyagok előállításához felhasznált pálmaolaj és pálmamagbélolaj fenntartható gazdálkodást folytató ültetvényekről származik.
         Elfogadható a Roundtable on Sustainable Palm Oil (RSPO) (Kerekasztal a fenntartható pálmaolaj-előállításért) (azonosságmegőrzés, elkülönítés vagy tömegmérleg szerinti) tanúsítvány, valamint más egyenértékű vagy szigorúbb fenntartható termelési rendszer keretében kiállított tanúsítvány.
         A pálmaolaj és a pálmamagbélolaj kémiai származékai tekintetében a fenntarthatóság igazolása elfogadható olyan „book and claim” rendszer (forgalomképes tanúsítványok rendszere), mint a GreenPalm, vagy azzal egyenértékű rendszer által kiállított tanúsítványok révén, megadva az előző éves kereskedési időszak során beszerzett és beváltott GreenPalm tanúsítványok éves haladási jelentésekben közölt mennyiségét.

            4. kritérium – Kizárt és korlátozás hatálya alá eső anyagok

         a)   Kizárt és korlátozás hatálya alá eső meghatározott anyagok

         i.   Kizárt anyagok

         Az alábbiakban felsorolt anyagok semmilyen koncentrációban sem szerepelhetnek a termék összetételében:

                     —

                     alkil-fenol-etoxilátok (APEO-k) és egyéb alkil-fenol-származékok,

                     —

                     atranol,

                     —

                     klóratranol,

                     —

                     dietilén-triamin-pentaecetsav (DTPA),

                     —

                     etilén-diamin-tetraecetsav (EDTA) és sói,

                     —

                     formaldehid és az olyan anyagok, amelyekből felszabadul (pl. 2-bróm-2-nitropropán-1,3-diol, 5-bróm-5-nitro-1,3-dioxán, nátrium-hidroxi-metil-glicinát, diazolidinil-karbamid), kivéve a polialkoxi-vegyészettel kialakított felületaktív anyagokban előforduló formaldehidszennyeződéseket az alapanyag 0,010 %(m/m)-ának megfelelő koncentrációig,

                     —

                     glutáraldehid,

                     —

                     hidroxi-izohexil-3-ciklohexén-karboxaldehid (HICC),

                     —

                     mikroműanyagok,

                     —

                     nanoezüst,

                     —

                     nitropézsmák és policiklusos pézsmák,

                     —

                     perfluorozott alkilátok,

                     —

                     biológiai úton nehezen lebontható kvaterner ammóniumsók,

                     —

                     reaktív klórvegyületek,

                     —

                     rhodamin B,

                     —

                     triklozán,

                     —

                     3-jód-2-propinil-butilkarbamát.

            Értékelés és ellenőrzés: a kérelmező köteles aláírt megfelelőségi nyilatkozatban megerősíteni – szükség esetén a beszállítók nyilatkozatait is mellékelve –, hogy a felsorolt anyagok nem szerepelnek a termék összetételében.
         ii.   Korlátozás hatálya alá eső anyagok

         Az alábbiakban felsorolt anyagok nem szerepelhetnek a termék összetételében az itt megadottnál nagyobb koncentrációban:

                     —

                     2-metil-2H-izotiazol-3-on: 0,0050 %(m/m),

                     —

                     1,2-benzizotiazol-3(2H)-on: 0,0050 %(m/m),

                     —

                     5-klór-2-metil-4-izotiazolin-3-on/2-metil-4-izotiazolin-3-on: 0,0015 %(m/m).

               Az elemi foszforként kiszámított teljes foszfortartalomra (P) vonatkozó határértékek:

                     Terméktípus
                     (g/1 l mosogatószer-oldat)

                     Vízkeménység (mmol CaCO3/l)

                     Lágy (< 1,5)

                     Közepes (1,5–2,5)

                     Kemény (> 2,5)

                     Előáztatószerek

                     0,08

                     0,08

                     0,08

                     Gépi mosogatószerek

                     0,15

                     0,30

                     0,50

                     Öblítőszerek

                     0,02

                     0,02

                     0,02

                     Többkomponensű rendszer

                     0,17

                     0,32

                     0,52

            Értékelés és ellenőrzés: a kérelmező köteles benyújtani a következő dokumentumokat:

                     a)

                     izotiazolinon vegyületek használata esetén aláírt megfelelőségi nyilatkozat – szükség esetén mellékelve a beszállítók nyilatkozatait is –, amely megerősíti, hogy a felhasznált izotiazolinon vegyületek mennyisége nem haladja meg az előírt határértékeket;

                     b)

                     aláírt megfelelőségi nyilatkozat – szükség esetén mellékelve a beszállítók nyilatkozatait is –, amely megerősíti, hogy az elemi foszfor összmennyisége nem haladja meg az előírt határértékeket. A nyilatkozathoz mellékelni kell a termék összes foszfortartalmára vonatkozó számításokat;

               b)   Veszélyes anyagok

         i.   A késztermék

         A késztermék nem lehet az 1272/2008/EK rendelet I. mellékletének meghatározása és a 2. táblázatban felsoroltak szerint akut toxicitású, célszervi toxicitású, légzőszervi vagy bőrszenzibilizáló, rákkeltő, mutagén vagy reprodukciót károsító vagy a vízi környezetre veszélyes besorolású, illetve ennek megfelelően címkézett anyag.
         ii.   Alapanyagok

         A termék nem tartalmazhat a késztermék 0,010 %(m/m)-ának megfelelő vagy azt meghaladó koncentrációban olyan alapanyagokat, amelyek kimerítik az 1272/2008/EK rendelet I. melléklete és a 2. táblázat felsorolása szerinti mérgező, a vízi környezetre veszélyes, légzőszervi vagy bőrszenzibilizáló, rákkeltő, mutagén vagy reprodukciót károsító anyagként való besorolás feltételeit.
         Amennyiben az 1272/2008/EK rendelet 10. cikke szerint meghatározott általános vagy egyedi koncentrációs határértékek szigorúbbak, azokat kell alkalmazni.

            2. táblázat

            A veszélyességi osztályozás korlátozásai és kategóriái

                     Akut toxicitás

                     1. és 2. kategória

                     3. kategória

                     H300 Lenyelve halálos

                     H301 Lenyelve mérgező

                     H310 Bőrrel érintkezve halálos

                     H311 Bőrrel érintkezve mérgező

                     H330 Belélegezve halálos

                     H331 Belélegezve mérgező

                     H304 Lenyelve és a légutakba kerülve halálos lehet

                     EUH070 Szembe kerülve mérgező

                     Célszervi toxicitás

                     1. kategória

                     2. kategória

                     H370 Károsítja a szerveket

                     H371 Károsíthatja a szerveket

                     H372 Ismétlődő vagy hosszabb expozíció esetén károsítja a szerveket

                     H373 Ismétlődő vagy hosszabb expozíció esetén károsíthatja a szerveket

                     Légzőszervi és bőrszenzibilizáció

                     1A/1. kategória

                     1B. kategória

                     H317 Allergiás bőrreakciót válthat ki

                     H317 Allergiás bőrreakciót válthat ki

                     H334 Belélegezve allergiás és asztmás tüneteket és nehéz légzést okozhat

                     H334 Belélegezve allergiás és asztmás tüneteket és nehéz légzést okozhat

                     Rákkeltő, mutagén vagy reprodukciót károsító

                     1A. és 1B. kategória

                     2. kategória

                     H340 Genetikai károsodást okozhat

                     H341 Feltehetően genetikai károsodást okoz

                     H350 Rákot okozhat

                     H351 Feltehetően rákot okoz

                     H350i Belélegezve rákot okozhat

                     H360F Károsíthatja a termékenységet

                     H361f Feltehetően károsítja a termékenységet

                     H360D Károsíthatja a születendő gyermeket

                     H361d Feltehetően károsítja a születendő gyermeket

                     H360FD Károsíthatja a termékenységet és a születendő gyermeket.

                     H361fd Feltehetően károsítja a termékenységet. Feltehetően károsítja a születendő gyermeket

                     H360Fd Károsíthatja a termékenységet vagy feltehetően károsítja a születendő gyermeket.

                     H362 A szoptatott gyermeket károsíthatja

                     H360Df Károsíthatja a születendő gyermeket Feltehetően károsítja a termékenységet

                     A vízi környezetre veszélyes

                     1. és 2. kategória

                     3. és 4. kategória

                     H400 Nagyon mérgező a vízi élővilágra

                     H412 Ártalmas a vízi élővilágra, hosszan tartó károsodást okoz

                     H410 Nagyon mérgező a vízi élővilágra, hosszan tartó károsodást okoz

                     H413 Hosszan tartó ártalmas hatást gyakorolhat a vízi élővilágra

                     H411 Mérgező a vízi élővilágra, hosszan tartó károsodást okoz

                     Veszélyes az ózonrétegre

                     H420 Veszélyes az ózonrétegre

               Ez a kritérium nem vonatkozik az 1907/2006/EK rendelet 2. cikke (7) bekezdése a) és b) pontjának hatálya alá tartozó alapanyagokra; az említett pontok azokat a kritériumokat állapítják meg, amelyek alapján a szóban forgó rendelet IV. és V. mellékletében felsorolt anyagok mentességet kapnak a regisztrálási, továbbfelhasználói és értékelési követelmények alól. Annak megállapításához, hogy az említett kizárás alkalmazható-e, a kérelmezőnek ellenőriznie kell minden olyan alapanyagot, amely 0,010 %(m/m)-ot meghaladó koncentrációban van jelen a termékben.
         A 3. táblázatban felsorolt anyagok és keverékek mentesülnek a 4. kritérium b) pontja ii. alpontjának rendelkezései alól.

            3. táblázat

            Mentesített anyagok

                     Anyag

                     Figyelmeztető mondat

                     Felületaktív anyagok

                     H400 Nagyon mérgező a vízi élővilágra

                     H412 Ártalmas a vízi élővilágra, hosszan tartó károsodást okoz

                     Szubtilizin

                     H400 Nagyon mérgező a vízi élővilágra

                     H411 Mérgező a vízi élővilágra, hosszan tartó károsodást okoz

                     Enzimek (*2)

                     H317 Allergiás bőrreakciót válthat ki

                     H334 Belélegezve allergiás és asztmás tüneteket és nehéz légzést okozhat

                     Az NTA mint az MGDA-ban és a GLDA-ban jelenlévő szennyeződés (*3)

                     H351 Feltehetően rákot okoz

            Értékelés és ellenőrzés: a kérelmező köteles igazolni, hogy a késztermék és minden, a késztermékben 0,010 %(m/m)-ot meghaladó koncentrációban jelen lévő alapanyag megfelel e kritériumnak. A kérelmező köteles aláírt megfelelőségi nyilatkozatban megerősíteni – szükség esetén a beszállítók nyilatkozatait vagy biztonsági adatlapot is mellékelve –, hogy ezen anyagok egyike sem meríti ki a termékben jelen lévő formá(k)ban és fizikai állapot(ok)ban a 2. táblázatban felsorolt figyelmeztető mondatok szerinti besorolás feltételeit.
         Az 1907/2006/EK rendelet IV. és V. mellékletében felsorolt anyagok esetében, amelyek az említett rendelet 2. cikke (7) bekezdésének a) és b) pontjában foglaltak értelmében mentesülnek a rendelet szerinti regisztrációs kötelezettség alól, a megfelelés igazolására elegendő a kérelmező ilyen értelmű nyilatkozata.
         A kérelmező köteles aláírt megfelelőségi nyilatkozatban megerősíteni – szükség esetén a beszállítók nyilatkozatait vagy biztonsági adatlapot is mellékelve – a mentességet élvező alapanyagok jelenlétét.
         c)   Különös aggodalomra okot adó anyagok (SVHC-k)

         A késztermék nem tartalmazhat olyan alapanyagot, amelyet az 1907/2006/EK rendelet 59. cikkének (1) bekezdésében leírt, a különös aggodalomra okot adó anyagok jelöltlistájának összeállítására szolgáló eljárás szerint azonosítottak.

            Értékelés és ellenőrzés: a kérelmező köteles aláírt megfelelőségi nyilatkozatban megerősíteni – szükség esetén a beszállítók nyilatkozatait vagy biztonsági adatlapot is mellékelve –, hogy a termék a jelöltlistán szereplő anyagok egyikét sem tartalmazza.
         A kérelemben a különös aggodalomra okot adó anyagok legfrissebb (a kérelem benyújtásának napján érvényes) jegyzékére kell hivatkozni.
         d)   Illatanyagok

         Az ipari és intézményi felhasználásra szánt gépi mosogatószerek nem tartalmazhatnak semmilyen illatanyagot.

            Értékelés és ellenőrzés: a kérelmező köteles aláírt megfelelőségi nyilatkozatot benyújtani.
         e)   Tartósítószerek

                     i.

                     A termék kizárólag tartósítás céljából és csak az e célnak megfelelő mennyiségben tartalmazhat tartósítószereket. Ez nem vonatkozik a felületaktív anyagokra, amelyeknek biocid tulajdonságaik is lehetnek.

                     ii.

                     A termék tartalmazhat tartósítószereket, feltéve, hogy azok nem bioakkumulatívak. Egy tartósítószer akkor tekinthető nem bioakkumulatívnak, ha biokoncentrációs tényezője, BCF < 100 vagy bioakkumulációs potenciálja, log Kow < 3,0. Ha mind a BCF, mind a log Kow értéke rendelkezésre áll, a BCF legnagyobb mért értékét kell alapul venni.

                     iii.

                     Tilos a csomagoláson vagy bármely egyéb tájékoztató anyagban azt állítani vagy sugallni, hogy a termék mikrobaölő vagy fertőtlenítő hatású.

            Értékelés és ellenőrzés: a kérelmező köteles minden hozzáadott tartósítószerről aláírt megfelelőségi nyilatkozatot benyújtani – szükség esetén a beszállítók nyilatkozatait is mellékelve –, valamint csatolni azok biztonsági adatlapját és a BCF vagy log Kow értékeikre vonatkozó információkat. A kérelmezőnek emellett be kell nyújtania a csomagolás illusztrációját is.
         f)   Színezőanyagok

         A termékben található színezőanyagok nem lehetnek bioakkumulatívak.
         Egy színezőanyag akkor tekinthető nem bioakkumulatívnak, ha biokoncentrációs tényezője, BCF < 100 vagy bioakkumulációs potenciálja, log Kow < 3,0. Ha mind a BCF, mind a log Kow értéke rendelkezésre áll, a BCF legnagyobb mért értékét kell alapul venni. Az élelmiszerekben való felhasználásra engedélyezett színezőanyagok esetében nem szükséges benyújtani a bioakkumulációs potenciálra vonatkozó dokumentációt.

            Értékelés és ellenőrzés: a kérelmező köteles aláírt megfelelőségi nyilatkozatot benyújtani – szükség esetén a beszállítók nyilatkozatait is mellékelve – minden hozzáadott színezőanyagról, valamint mellékelni azok biztonsági adatlapját és információkat azok BCF vagy log Kow értékeiről vagy olyan dokumentációt, amely igazolja, hogy a színezőanyag élelmiszerekben való felhasználását engedélyezték.
         g)   Enzimek

         Csak kapszulázott (szilárd formában lévő) enzim és enzimtartalmú folyadék/szuszpenzió használható.

            Értékelés és ellenőrzés: a kérelmező köteles aláírt megfelelőségi nyilatkozatot benyújtani – szükség esetén a beszállítók nyilatkozatait is mellékelve – minden hozzáadott enzimről, valamint mellékelni azok biztonsági adatlapját.

            5. kritérium – Csomagolás

         a)   Csomagolás-visszaváltási rendszerek

         Amennyiben a terméket a termékre vonatkozó visszaváltási rendszer hatálya alá tartozó csomagolásban hozzák forgalomba, a szóban forgó termék mentesül az 5. kritérium b) és c) pontjában előírt követelmények alól.

            Értékelés és ellenőrzés: a kérelmező köteles aláírt megfelelőségi nyilatkozatot benyújtani, és megfelelő dokumentációt mellékelni, amely leírja vagy bizonyítja, hogy csomagolás-visszaváltási rendszert hoztak létre.
         b)   Tömeg/hasznosság arány (THA)

         A termék tömeg/hasznosság aránya (THA), amelyet csak az elsődleges csomagolásra kell kiszámítani, nem haladhatja meg a referenciaadagra vonatkozó következő értékeket.

                     Vízkeménység
                     Terméktípus

                     Lágy
                     < 1,5 mmol CaCO3/l
                     (g/1 l mosogatószer-oldat)

                     Közepes
                     1,5–2,5 mmol CaCO3/l
                     (g/1 l mosogatószer-oldat)

                     Kemény
                     > 2,5 mmol CaCO3/l
                     (g/1 l mosogatószer-oldat)

                     Porok

                     0,8

                     1,4

                     2,0

                     Folyadékok

                     1,0

                     1,8

                     2,5

               E követelmény alól mentesül a több mint 80 %-ban újrahasznosított anyagokból előállított elsődleges csomagolás.

            Értékelés és ellenőrzés: a kérelmezőnek be kell nyújtania a termék THA értékéhez kapcsolódó számítást. Amennyiben a terméket különböző csomagolásokban értékesítik (például különböző térfogatokkal), a számítást valamennyi olyan csomagolásméretre vonatkozóan be kell nyújtani, amelyre kértek uniós ökocímkét.
         A THA kiszámítása a következőképpen történik:
         THA = Σ ((Ti + Hi)/(Di * Ri))
         ahol:

                     Ti

                     :

                     az i elsődleges csomagolás tömege (g);

                     Hi

                     :

                     az i elsődleges csomagolás fogyasztás után nem újrahasznosított részének tömege (g); Hi = Ti, hacsak a kérelmező ettől eltérő arányt nem tud igazolni;

                     Di

                     :

                     az i elsődleges csomagolásban található referenciadózisok száma;

                     Ri

                     :

                     újratöltési mutató. Ri = 1 (a csomagolást nem használják újra ugyanarra a célra) vagy Ri = 2 (ha a kérelmező dokumentációval bizonyítani tudja, hogy a csomagolás összetevője ugyanarra a célra újrahasználható, és forgalmaznak utántöltőket).

               A kérelmező köteles aláírt megfelelőségi nyilatkozatban megerősíteni a csomagolás fogyasztás utáni újrahasznosítottanyag-tartalmát, és mellékelni az erre vonatkozó dokumentációt. A csomagolás akkor minősül fogyasztás után újrahasznosítottnak, ha alapanyaga a csomagolásgyártók forgalmazási szakaszából vagy a fogyasztói szakaszból származik.
         c)   Az újrahasznosítást megkönnyítő kialakítás

         A műanyag csomagolást úgy kell kialakítani, hogy megkönnyítse a hatékony újrahasznosítást, vagyis kerülni kell azon lehetséges szennyező anyagok és összeférhetetlen anyagok használatát, amelyek tudvalevőleg megnehezítik a szétválasztást és az újrafeldolgozást, vagy csökkentik az újrahasznosítható anyag minőségét. A címke vagy csomagolóanyagra húzható címke, a záróelem és adott esetben a záróréteg-bevonatok sem külön-külön, sem együttesen nem tartalmazhatják a 4. táblázatban felsorolt anyagokat és összetevőket. A pumpaszerkezetek (többek között a spray-kben) mentesülnek e követelmény alól.

            4. táblázat

            A csomagolás alkotóelemeihez fel nem használható anyagok és összetevők

                     A csomagolás alkotóeleme

                     Kizárt anyagok és összetevők (*4)

                     Címke vagy csomagolóanyagra húzható címke

                                 —

                                 PS címke vagy csomagolóanyagra húzható címke PET, PP vagy HDPE palackkal együtt

                                 —

                                 PVC címke vagy csomagolóanyagra húzható címke PET, PP vagy HDPE palackkal együtt

                                 —

                                 PETG címke vagy csomagolóanyagra húzható címke PET palackkal együtt

                                 —

                                 1 g/cm3-nél nagyobb sűrűségű más műanyagból készült címke vagy csomagolóanyagra húzható címke PET palackkal együtt

                                 —

                                 1 g/cm3-nél kisebb sűrűségű más műanyagból készült címke vagy csomagolóanyagra húzható címke PP vagy HDPE palackkal együtt

                                 —

                                 fémezett címkék vagy csomagolóanyagra húzható címkék vagy a csomagolótestre fröccsöntött címkék (szerszámban címkézés)

                     Záróelemek

                                 —

                                 PS záróelem PET, PP vagy HDPE palackkal együtt

                                 —

                                 PVC záróelem PET, PP vagy HDPE palackkal együtt

                                 —

                                 PETG záróelem vagy 1 g/cm3-nél nagyobb sűrűségű anyagból készült záróelem PET palackkal együtt

                                 —

                                 a palacktól nem könnyen elválasztható fém, üveg vagy EVA záróelemek

                                 —

                                 szilikon záróelemek. Kivételt képeznek az 1 g/cm3-nél kisebb sűrűségű szilikon záróelemek PET palackkal együtt és az 1 g/cm3-nél nagyobb sűrűségű szilikon záróelemek HDPE vagy PP palackkal együtt.

                                 —

                                 olyan fémfóliák vagy védőzárak, amelyek a termék felnyitása után is a palackhoz vagy a záróelemhez rögzítve maradnak

                     Záróréteg-bevonatok

                     Poliamid, funkcionális poliolefinek, fémezett és fényvédő zárórétegek

            Értékelés és ellenőrzés: a kérelmező köteles aláírt megfelelőségi nyilatkozatot benyújtani, amelyben megadja a csomagolás, ezen belül a tartály, a címke vagy a csomagolóanyagra húzható címke, a ragasztók, a záróelem és adott esetben a záróréteg-bevonat anyagösszetételét, továbbá fényképeket vagy műszaki rajzokat az elsődleges csomagolásról.

            6. kritérium – Használatra való alkalmasság

         A terméknek a gyártó által ajánlott legalacsonyabb hőmérsékleten és a vízkeménységnek megfelelően ajánlott adagolás mellett kielégítő tisztító hatással kell rendelkeznie az uniós ökocímke weboldalán elérhető „Framework performance test for industrial and institutional dishwasher detergents” (Ipari és intézményi felhasználásra szánt gépi mosogatószerek hatásossági vizsgálata) tanulmány (5) szerint.

            Értékelés és ellenőrzés: a kérelmezőnek dokumentációt kell benyújtania, amely igazolja, hogy a terméket a keretrendszerben meghatározott feltételek mellett vizsgálták, és hogy az eredmények azt mutatták, hogy a termék legalább az előírt minimális tisztító hatással rendelkezik. A kérelmezőnek szükség esetén olyan dokumentációt is rendelkezésre kell bocsátania, amely igazolja a vonatkozó harmonizált szabványokban a vizsgáló- és kalibrálólaboratóriumok számára előírt laboratóriumi követelményeknek való megfelelést.
         Egyenértékű vizsgálat is végrehajtható, amennyiben az illetékes testület az egyenértékűséget értékelte és elfogadta.

            7. kritérium – Automatikus adagolórendszerek

         Többkomponensű rendszerek esetében a kérelmezőnek biztosítania kell, hogy a terméket automatikus és szabályozott adagolórendszerrel használják.
         Az automatikus adagolórendszerek helyes adagolásának biztosítása érdekében az engedély érvényességi ideje alatt évente legalább egyszer helyszíni látogatást kell tenni minden olyan helyszínen, ahol a terméket használják, és a látogatás keretében kalibrálni kell az adagolóberendezést. E helyszíni látogatások lebonyolításával harmadik fél is megbízható.

            Értékelés és ellenőrzés: a kérelmező köteles aláírt megfelelőségi nyilatkozatot benyújtani, és mellékelni hozzá a helyszíni látogatások menetrendjének leírását, a látogatásokért felelős személy nevét és a látogatások gyakoriságát.

            8. kritérium – A felhasználók tájékoztatása

         A termékhez használati utasítást kell mellékelni annak érdekében, hogy maximalizálni lehessen a termék hatékonyságát, minimálisra lehessen csökkenteni a képződő hulladékot, valamint csökkenteni lehessen a vízszennyezést és a természeti erőforrások felhasználását. Ezen utasításnak olvasható formában, grafikusan ábrázolva vagy ikonok formájában tartalmaznia kell a következő információkat:

                     a)

                        Adagolási utasítások

                     Az adagolási utasításban meg kell adni az adagot grammban vagy milliliterben és/vagy más mértékegységben (például kupak vagy spriccelés) és azt, hogy a vízkeménység hogyan befolyásolja az adagolást.
                     Ez a követelmény nem vonatkozik a többkomponensű termékekre, amelyeket automatikus rendszerrel kell adagolni.
                     Meg kell adni annak a térségnek a jellemző vízkeménységét, ahol a terméket forgalomba kívánják hozni, vagy azt, hogy ez az információ hol található meg.

                     b)

                        A csomagolás ártalmatlanítására vonatkozó információk

                     Az elsődleges csomagoláson fel kell tüntetni a csomagolás újrafelhasználására, újrahasznosítására és a csomagolási hulladék megfelelő elhelyezésére vonatkozó információkat.

                     c)

                        Környezetvédelmi információk

                     Az elsődleges csomagoláson szövegesen fel kell tüntetni, hogy az energia- és a vízfogyasztás minimálisra csökkentése, valamint a vízszennyezés visszaszorítása érdekében fontos betartani a helyes adagolást és a legalacsonyabb ajánlott hőmérsékletet.

            Értékelés és ellenőrzés: a kérelmező köteles aláírt megfelelőségi nyilatkozatot benyújtani, és mellékelni hozzá a termékcímke mintáját.

            9. kritérium – Az uniós ökocímkén feltüntetett információk

         A logónak láthatónak és olvashatónak kell lennie. Az uniós ökocímke nyilvántartási/engedélyezési számát olvasható és jól látható módon el kell helyezni a terméken.
         A kérelmező dönthet úgy, hogy a következő szöveget tartalmazó opcionális szövegdobozt is feltünteti a címkén:

                     —

                     A vízi környezetre gyakorolt hatás korlátozott,

                     —

                     Korlátozott veszélyesanyag-tartalom,

                     —

                     Ellenőrzött tisztító hatás.

            Értékelés és ellenőrzés: a kérelmező köteles aláírt megfelelőségi nyilatkozatot benyújtani, és mellékelni hozzá az uniós ökocímkének helyet adó termékcímkének vagy csomagolás illusztrációjának a mintáját.

            (1)  Az Európai Parlament és a Tanács 765/2008/EK rendelete (2008. július 9.) a termékek forgalmazása tekintetében az akkreditálás és piacfelügyelet előírásainak megállapításáról és a 339/93/EGK rendelet hatályon kívül helyezéséről (HL L 218., 2008.8.13., 30. o.).

            (2)  Az Európai Parlament és a Tanács 1907/2006/EK rendelete (2006. december 18.) a vegyi anyagok regisztrálásáról, értékeléséről, engedélyezéséről és korlátozásáról (REACH), az Európai Vegyianyag-ügynökség létrehozásáról, az 1999/45/EK irányelv módosításáról, valamint a 793/93/EGK tanácsi rendelet, az 1488/94/EK bizottsági rendelet, a 76/769/EGK tanácsi irányelv, a 91/155/EGK, a 93/67/EGK, a 93/105/EK és a 2000/21/EK bizottsági irányelv hatályon kívül helyezéséről (HL L 396., 2006.12.30., 1. o.).
         (*1)
            „nincs határérték”: a koncentrációtól függetlenül valamennyi szándékosan hozzáadott anyag, melléktermék és a nyersanyagokból származó szennyeződés (analitikai kimutatási határ).

            (3)  Az Európai Parlament és a Tanács 1272/2008/EK rendelete (2008. december 16.) az anyagok és keverékek osztályozásáról, címkézéséről és csomagolásáról, a 67/548/EGK és az 1999/45/EK irányelv módosításáról és hatályon kívül helyezéséről, valamint az 1907/2006/EK rendelet módosításáról (HL L 353., 2008.12.31., 1. o.).

            (4)  Egy anyag akkor tekinthető nem bioakkumulatívnak, ha biokoncentrációs tényezője, BCF < 100 vagy oktanol–víz megoszlási hányadosa, log Kow < 3,0. Ha mind a BCF, mind a log Kow értéke rendelkezésre áll, a BCF legnagyobb mért értékét kell alapul venni.

            (*2)  A stabilizálószereket és a készítmények más segédanyagait is beleértve.

            (*3)  A nyersanyag kevesebb mint 0,2 %-ában, amennyiben a késztermékben az összkoncentráció 0,10 % alatt marad.

            (*4)  EVA – etilén-vinil-acetát, HDPE – nagy sűrűségű polietilén, PET – polietilén-tereftalát, PETG – glikol-módosított polietilén-tereftalát, PP – polipropilén, PS – polisztirol, PVC – polivinil-klorid

            (5)  Elérhető a következő címen: [Az uniós ökocímke weboldalán elérhető protokoll URL-címe a későbbiekben kerül beillesztésre – jelenleg minden protokolljavaslat dokumentuma a műszaki jegyzőkönyvben található].


title: U4 sz. határozata ( 2011. december 13. ) a 883/2004/EK rendelet 65. cikk (6) és (7) bekezdése, valamint a 987/2009/EK rendelet 70. cikke szerinti megtérítési eljárásokról  EGT-vonatkozású és az EK–Svájc-megállapodást érintő szöveg

text:
               25.2.2012

               HU

               Az Európai Unió Hivatalos Lapja

               C 57/4

         U4 sz. HATÁROZATA
   (2011. december 13.)
   a 883/2004/EK rendelet 65. cikk (6) és (7) bekezdése, valamint a 987/2009/EK rendelet 70. cikke szerinti megtérítési eljárásokról
   (EGT-vonatkozású és az EK–Svájc-megállapodást érintő szöveg)
   2012/C 57/04
   A SZOCIÁLIS BIZTONSÁGI RENDSZEREK KOORDINÁCIÓJÁVAL FOGLALKOZÓ IGAZGATÁSI BIZOTTSÁG,
   tekintettel a szociális biztonsági rendszerek koordinálásáról szóló, 2004. április 29-i 883/2004/EK európai parlamenti és tanácsi rendelet 72. cikk a) pontjára, amelynek értelmében az igazgatási bizottság foglalkozik az összes igazgatási jellegű, illetve a 883/2004/EK rendelet és a 987/2009/EK rendelet rendelkezéseiből eredő értelmezési kérdésekkel,
   tekintettel a 883/2004/EK rendelet 65. cikk (6) és (7) bekezdésére,
   tekintettel a 987/2009/EK rendelet 70. cikkére,
   a 883/2004/EK rendelet 71. cikk (2) bekezdésének második albekezdésében előírt feltételeknek megfelelően eljárva,
   mivel:

               (1)

               A 883/2004/EK rendelet megtérítési eljárást vezet be a 65. cikkbe azzal a céllal, hogy igazságosabb pénzügyi egyensúlyt teremtsen a tagállamok között az illetékes államtól eltérő tagállamban lakóhellyel rendelkező munkanélküli személyek esetében. A megtérítéseknek ellensúlyozniuk kell a lakóhely szerinti tagállamra az okból háruló többlet pénzügyi terhet, hogy az a 883/2004/EK rendelet 65. cikke (5) bekezdésének a) pontja értelmében munkanélküli ellátást biztosít anélkül, hogy járulékot szedett volna be az érintett személyektől más tagállamban végzett legutolsó tevékenységük alapján.

               (2)

               A lakóhely szerinti tagállam által az előírt időszakban a 883/2004/EK rendelet 65. cikk (5) bekezdés a) pontja szerint folyósított munkanélküli ellátást azon államnak kell megtérítenie, amely jogszabályainak hatálya alá a munkanélküli személy legutoljára tartozott, tekintet nélkül az utóbbi állam jogszabályaiban meghatározott, a munkanélküli ellátásra vonatkozó jogosultsági feltételeire.

               (3)

               Míg a 883/2004/EK rendelet 65. cikk (6) bekezdés negyedik mondata lehetővé teszi az ellátások említett cikk (5) bekezdés b) pontja szerinti exportálási időszaknak a megtérítési időszakból történő levonását, egyéb, munkanélküli ellátás utolsó tevékenység helye szerinti állam részéről történő folyósításával fedett időszak nem vonható le, különösen a 883/2004/EK rendelet 65. cikk (1) bekezdése, vagy a 65. cikk (2) bekezdés utolsó mondata értelmében.

               (4)

               A közösen meghatározott bevált gyakorlatok hozzájárulnak az intézmények közötti megtérítések gyors és hatékony rendezéséhez.

               (5)

               Az intézményeknek átláthatóságra és iránymutatásra van szükségük a 883/2004/EK rendelet 65. cikk (6) és (7) bekezdése, valamint a 987/2009/EK rendelet 70. cikke szerinti megtérítési eljárásra vonatkozó európai uniós rendelkezések egységes és következetes alkalmazásának biztosítása érdekében.

         A KÖVETKEZŐKÉPPEN HATÁROZOTT:
   I.   A MEGTÉRÍTÉSI ELJÁRÁSRA VONATKOZÓ ÁLTALÁNOS ELVEK

               1.

               Amennyiben a 883/2004/EK rendelet (a továbbiakban: alaprendelet) 65. cikke (5) bekezdésének a) pontja értelmében a lakóhely szerinti tagállam munkanélküli ellátást biztosít az érintett személynek, az említett cikk (6) és (7) bekezdésének megtérítésre vonatkozó rendelkezései a pénzügyi teher megosztását írják elő a lakóhely szerinti állam (a továbbiakban: hitelező állam), valamint azon állam között, amelynek jogszabályai hatálya alá a munkanélküli személy legutoljára tartozott (a továbbiakban: adós állam).

               2.

               A megtérítésre irányuló kérelem nem utasítható el azon az alapon, hogy az érintett személy az adós állam nemzeti jogszabályai szerint nem lenne jogosult munkanélküli ellátásra.

               3.

               A hitelező állam csak abban az esetben igényelhet megtérítést, ha az érintett személy a munkanélkülivé válását megelőzően az adós államban munkavállalói, vagy önálló vállalkozói időszakot teljesített, és ha az utóbbi államban ezek munkanélküli ellátásra jogosító időszakoknak számítanak.

         II.   A MEGTÉRÍTÉSI IDŐSZAK MEGHATÁROZÁSA

               1.

               Az alaprendelet 65. cikkének (6) és (7) bekezdésében említett 3, illetve 5 hónapos időszak, amelyre vonatkozóan megtérítés igényelhető (a továbbiakban: megtérítési időszak), a munkanélküli ellátások esedékességének első napján kezdődik. A megtérítési időszak az alaprendelet 65. cikkének (6) és (7) bekezdésében meghatározott (3 vagy 5 hónapos) határidő lejártával végződik, az említett időszak alatt a hitelező állam jogszabályai szerint az ellátásra való jogosultságnak vagy az ellátás kifizetésének csökkentésétől, szüneteltetésétől, illetve visszavonásától függetlenül.

               2.

               Megtérítésre vonatkozó új kérelmet csak abban az esetben lehet benyújtani, ha az alaprendelet 65. cikke (5) bekezdése a) pontjának megfelelően az érintett személy a hitelező állam jogszabályai szerint teljesíti az új ellátásra jogosító feltételeket, amennyiben e jogosultság nem alapul a munkanélküli ellátásokat megállapító korábbi határozaton.

               3.

               Az alaprendelet 65. cikke (6) bekezdésének negyedik mondatától eltérően az adós állam jogszabályai alapján folyósított munkanélküli ellátásokkal fedezett egyéb időszak nem vonható le a megtérítési időszakból.

         III.   A MEGTÉRÍTÉSI IDŐSZAK MEGHOSSZABBÍTÁSA AZ ALAPRENDELET 65. CIKKÉNEK (7) BEKEZDÉSE ÉRTELMÉBEN

               1.

               Az alaprendelet 65. cikk (7) bekezdése szerint a megtérítési időszak 5 hónapra meghosszabbodik abban az esetben, ha az érintett személy a munkanélküli ellátások esedékessé válásának napját megelőző 24 hónapban legalább 12 hónapot munkanélküli ellátásra jogosító munkaviszonyban, illetve önálló vállalkozói jogviszonyban tölt.

               2.

               A megtérítési időszaknak az alaprendelet 65. cikkének (7) bekezdése szerinti meghosszabbítása nem utasítható el azon az alapon, hogy az érintett személy az adós állam nemzeti jogszabályai szerint nem lenne jogosult munkanélküli ellátásra.

         IV.   A MEGTÉRÍTÉS LEGMAGASABB ÖSSZEGÉNEK MEGÁLLAPÍTÁSA A 987/2009/EK RENDELET (A TOVÁBBIAKBAN: VÉGREHAJTÁSI RENDELET) 70. CIKKE ALAPJÁN

               1.

               A végrehajtási rendelet 5. mellékletében szereplő tagállamok között alkalmazandó és az említett rendelet 70. cikkének utolsó mondatában említett legmagasabb megtérítési összegről értesíteni kell az Igazgatási Bizottságot az adott naptári év végétől számított hat hónapon belül. A bejelentést az 5. mellékletben szereplő minden egyes tagállamnak meg kell tennie, és a bejelentésnek tartalmaznia kell a kérdéses naptári évre vonatkozó legmagasabb összeget, valamint az összeg kiszámítására alkalmazott módszer leírását.

         V.   VEGYES RENDELKEZÉSEK

               1.

               Abban az esetben, ha a megtérítésre irányuló kérelemről már értesítették az adós államot, az azt követően a hitelező állam jogszabályai szerint visszamenőlegesen foganatosított, a megtérítés alapját képező munkanélküli ellátás összegét érintő változtatás nincs kihatással a hitelező állam által bejelentett kérelemre.

               2.

               A lakóhely szerinti intézmény által folyósított ellátások „teljes összege” (az alaprendelet 65. cikke (6) bekezdésének második mondata) tartalmazza a munkanélküli ellátások levonások előtti teljes összegét („bruttó összeg”), amelynek kifizetése a hitelező államot terheli.

         VI.   ZÁRÓ RENDELKEZÉSEK

               1.

               Az alaprendelet 65. cikke (6) és (7) bekezdésének megtérítésre vonatkozó rendelkezései kizárólag az alaprendelet 65. cikke (5) bekezdésének a) pontja alapján megállapított ellátásokra vonatkoznak.

               2.

               A megtérítési eljárások alkalmazása során az irányadó elv az intézmények közötti megfelelő együttműködés, a gyakorlatiasság és a rugalmasság.

               3.

               Ezt a határozatot az Európai Unió Hivatalos Lapjában kell kihirdetni.

               4.

               Ezt a határozatot a kihirdetését követő második hónap első napjától kell alkalmazni azon megtérítési igényekre vonatkozóan, amelyeket az említett időpont előtt még nem rendeztek.

            az igazgatási bizottság elnöke

         Elżbieta ROŻEK


title: 2010/294/: A Tanács határozata ( 2010. május 10. ) az Európa Kulturális Fővárosa 2014. évi eseménysorozatról

text:
               22.5.2010

               HU

               Az Európai Unió Hivatalos Lapja

               L 126/24

         A TANÁCS HATÁROZATA
   (2010. május 10.)
   az Európa Kulturális Fővárosa 2014. évi eseménysorozatról
   (2010/294/EU)
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre,
   tekintettel az Európa Kulturális Fővárosa eseménysorozat 2007–2019. évekre szóló közösségi fellépésének megállapításáról szóló, 2006. október 24-i 1622/2006/EK európai parlamenti és tanácsi határozatra (1) és különösen annak 9. cikke (3) bekezdésére,
   tekintettel az Európa Kulturális Fővárosa cím jelöltjeinek Svédországban és Lettországban folytatott kiválasztásáról szóló, 2009. szeptemberi választótestületi jelentésre, valamint az Európai Parlament által kibocsátott, kedvező véleményére,
   figyelembe véve, hogy az 1622/2006/EK határozat 4. cikkében megállapított feltételek maradéktalanul teljesültek,
   tekintettel a Bizottság 2010. április 23-i ajánlására,
   ELFOGADTA EZT A HATÁROZATOT:
   Egyetlen cikk
   Umeå (Svédország) és Riga (Lettország) osztozik 2014-ben az Európa Kulturális Fővárosa címen.

      Kelt Brüsszelben, 2010. május 10-én.

            a Tanács részéről

            az elnök

         Á. GONZÁLEZ-SINDE REIG

      (1)  HL L 304., 2006.11.3., 1. o.